Դանիել Օբեր

Դանիել Օբեր Ֆրանսուա Էսպրի (), ֆրանսիացի կոմպոզիտոր։

Ֆրանսիայի ինստիտուտի անդամ (1829 թվական)։ Կոմպոզիցիա պարապել է Լ․ Քերուբինիի մոտ։ 1842 թվականից Փարիզի կոնսերվատորիայի տնօրեն, 1857 թվականից նաև պալատական կապելմայստեր։ Հեղինակ է ավելի քան 40 օպերայի, գլխավորապես կատակերգական (դրանցից մի քանիսը Ֆ․ Հերոլդի, Ա․ Բուալդյոյի և այլոց հետ)։ Նրա մշտական լիբրետիստը Է․ Սկրիբն էր։ Մեծ օպերայի ժանրում գրված Դանիել Օբերի օպերաներից պատմականորեն կարևոր է «Համրը Պորտիչիից» (կամ «Ֆենելլա», 1828 թվական)։ Բռնակալության դեմ ուղղված նրա սյուժեն (17-րդ դարի Նեապոլի ձկնորսների ապստամբությունը իսպանական նվաճողների դեմ) համապատասխանում էր Ֆրանսիայում 1830 թվականի Հուլիսյան հեղափոխության նախօրեի հասարակական տրամադրություններին։ Դանիել Օբերի կոմիկական օպերաներից առավել ճանաչում են գտել՝ «Ֆրա-Դյավոլո» (1830 թվական), «Բրոնզե ձի» (1835 թվական), «Սև դոմինո» (1837 թվական)։

Ծանոթագրություններ 

Ֆրանսիացի կոմպոզիտորներ
Պատվո լեգեոնի շքանշանի կոմանդորներ
Պեր Լաշեզ գերեզմանատանը թաղվածներ
Շվեդիայի երաժշտության թագավորական ակադեմիայի անդամներ
Բեռլինի գեղարվեստի ակադեմիայի անդամներ
Դասական կոմպոզիտորներ
Ֆրանսիացի դիրիժորներ
Ֆրանսիացի մանկավարժներ
Ֆրանսիացի երաժշտագետներ